A **peste bubónica** é un dos tres tipos da infección bacteriana causada pola bacteria *Yersinia pestis.* Entre tres e sete días após a exposición ás bacterias, desenvólvense os síntomas, semellantes ós da gripe. Estes inclúen febre, dores de cabeza, e vómito. A inchazón dolorosa dos ganglios linfáticos prodúcese na área máis achegada a onde as bacterias se introduciron na pel. De xeito ocasional, os ganglios inflamados poden abrirse.

Os tres tipos de praga son o resultado das vías de infección: peste bubónica, peste septicémica e peste pulmonar. A peste bubónica propágase principalmente por pulgas infectadas que habitan en animais pequenos. Tamén se pode propagar mediante a exposición ós fluídos corporais dun animal infectado con peste. Na forma de peste bubónica, as bacterias entran pola pel por mor da trabada das pulgas que viaxan a través dos vasos linfáticos até o ganglio, facendo que esta trabada inche. O diagnóstico realízase atopando as bacterias no sangue, esputo ou líquido dos ganglios linfáticos.

A prevención dáse a través de medidas de saúde pública, por exemplo: a través do manexo de animais mortos en áreas onde a peste é unha doenza común. Para este padecemento non se atoparon vacinas útiles para a súa prevención. Existen varios antibióticos que son eficaces para o tratamento, nos que se inclúen a estreptomicina, xentamicina e doxiciclina. Se non se trata a doenza, a taxa de mortalidade rolda entre un 30% a un 90% do total dos infectados. A morte, se é que esta sucede dáse arredor dos dez días. Co tratamento axeitado a porcentaxe de risco de morte é dun 10%. En todo o mundo rexístranse uns 650 casos documentados ó ano, que resultan nunhas 120 mortes. Esta doenza é moito máis común en África.

Crese que a peste é a causa da morte negra que se propagou en Asia, Europa e África no século XIV e que matou a uns 50 millóns de persoas. Representou entre o 25% e o 60% da poboación europea. Por mor de que a peste matou a unha gran poboación da clase obreira, os salarios aumentaron pola demanda de man de obra. Algúns historiadores clasifican esta época como un punto de inflexión no desenvolvemento económico europeo. O termo "peste bubónica" deriva do grego "βουβών" que quere dicir ingua. O termo "bubóns" tamén se emprega para referirse ós ganglios linfáticos inflamados.

Notas
-----

1. 1 2 3 4 5 6 7 8 9 10  World Health Organization (novembro de 2014). "Plague Fact sheet N°267". Consultado o 10 de maio de 2015.
2. ↑  "Plague Symptoms". 13 de xuño de 2012. Consultado o 21 de agosto de 2015.
3. ↑  "Plague Ecology and Transmission". 13 de xuño de 2012. Consultado o 21 de agosto de 2015.
4. 1 2 3  Prentice MB, Rahalison L (2007). "Plague". *Lancet* **369** (9568): 1196–207. PMID 17416264. doi:10.1016/S0140-6736(07)60566-2.
5. ↑  "Plague Resources for Clinicians". 13 de xuño de 2012. Consultado o 21 de agosto de 2015.
6. ↑  Keyes, Daniel C. (2005). *Medical response to terrorism : preparedness and clinical practice*. Philadelphia [u.a.]: Lippincott Williams & Wilkins. p. 74. ISBN 9780781749862.
7. 1 2  "Plague History". 13 de xuño de 2012. Consultado o 21 de agosto de 2015.
8. ↑  LeRoux, Neil (2007). *Martin Luther As Comforter: Writings on Death Volume 133 of Studies in the History of Christian Traditions*. BRILL. p. 247. ISBN 9789004158801.
9. ↑  Edman, Bruce F. Eldridge, John D. (2004). *Medical Entomology a Textbook on Public Health and Veterinary Problems Caused by Arthropods* (Rev.. ed.). Dordrecht: Springer Netherlands. p. 390. ISBN 9789400710092.

|  |  |
| --- | --- |
| Control de autoridades | 
* Wd: Q217519
* EBID: ID
* JSTOR: bubonic-plague

 |

|  |  |
| --- | --- |
| Identificadores | 
* DiseasesDB: 14226
* DOID: DOID:10773
* GARD: 183
* ICD-10: 020.0
* MedlinePlus: 000596
* UMLS: C0282312

 |